**Timpul**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În sufletul lumii, bombastic,

Loveşte un fulger albastru,

Cǎzut din cerul fantastic

Cu zgomot de inger sihastru

Tic-tacul nu-i ceasul anume,

Rotiţe zimţate şi arc rǎsucit,

E-un suflet ce-animǎ o lume

Închisǎ în marele schit.

Pe noi trasează un cod,

Să ştie pe unde s-a-ntins,

Pomezile sunt falsul năvod

În care timpul s-a prins.

Timpul nu are răbdare

Să fie arcuşul viorii

Cu triluri viu născătoare

De clipe aleatorii.

Sǎ fie, oare, înşelat

De simţurile sale?

Sau firea l-a încercat,

Când se afla pe cale.

Al cui suflet este timpul?

Te întrebi puţin speriat,

E clipa ce umple Olimpul

Cu zei fǎrǎ timp mǎsurat?

El macină ce-i iese în cale,

Construieşte palate pe vânt,

Cu vieţile noastre domoale

Repară bătrânul Pământ.